МОДЕЛ ОКВИРНОГ СПОРАЗУМА

ПРЕДМЕТ ОКВИРНОГ СПОРАЗУМА:	ИЗРАДА ТЕХНИЧКЕ ДОКУМЕНТАЦИЈЕ И ИЗВОЂЕЊЕ РАДОВА НА РЕКОНСТРУКЦИЈИ 8 РЕНИ БУНАРА
Закључен између:

Наручиоца:	ГРАД БЕОГРАД - ГРАДСКА УПРАВА ГРАДА БЕОГРАДА 
Секретаријат за инвестиције
Београд, Трг Николе Пашића број 6
ПИБ: 100065430, Матични број: 17565800
Број рачуна: 840-147640-13
Телефон: 321-6124,Телефакс: 3237-157
кога заступа заменик начелника Градске управе града Београда – секретар Секретаријата за инвестиције, Лука Петровић 
(у даљем тексту: Наручилац)
и

Извођача: 	 „______________________________________________________”,  
са седиштем у ________________________ улица _______________, 
ПИБ: _________________ Матични број: ________________
Број рачуна: ________________________ Назив банке: ______________________,
Телефон: _____________________   Телефакс: __________________
кога заступа ___________________________________________. 
(у даљем тексту: Извођач радова),


Основ оквирног споразума:
ЈН Број: 5/24
Број и датум одлуке о додели оквирног споразума: _____________ од ______________ године
Понуда изабраног понуђача бр. _______________ од _________________ године

Стране у оквирном споразуму сагласно констатују: 
- да је Наручилац, у складу са чл. 52. и 66. Закона о јавним набавкама („Службени гласник Републике Србије“, бр. 91/19 и 92/23), спровео отворени поступак јавне набавке радова број 5/24 – Израда техничке документације и извођење радова на реконструкцији 8 рени бунара, у циљу закључења оквирног споразума; 
- да је Извођач доставио Oбразац понуде број __________ од __.__.2024. године и Образац структуре понуђене цене (у даљем тексту: Понуда), који су дати у прилогу и чине саставни део овог оквирног споразума; 
- да саставни део овог оквирног споразума чине и Техничке карактеристике (Спецификације) (у даљем тексту: Спецификација); 
- овај оквирни споразум не представља обавезу Наручиоца на закључење уговора о јавној набавци и/или изадавање наруџбенице. Обавеза за Наручиоца настаје закључењем појединачног уговора о јавној набавци и/или издавањем наруџбенице на основу оквирног споразума. 

Члан 1.
Предмет овог оквирног споразума је утврђивање услова под којима ће се закључивати појединачни уговори и/или издавати наруџбенице за јавну набавку радова - Израда техничке документације и извођење радова на реконструкцији 8 рени бунара (у даљем тексту: радови). 

Члан 2.
Укупна вредност оквирног споразума износи 960.000.000,00 динара без ПДВ-а. 
Цена из претходног става укључује израду комплетне техничке документације и сав материјал и алат потребан за извођење радова, сву опрему, све пратеће услуге и радове наведене у Спецификацији, израду пројекта изведеног стања, одвоз вишка земље и другог отпадног материјала и све зависне и пратеће трошкове. 
Цена је фиксна и не може се мењати. 
[bookmark: _Hlk166069775]Уколико током извођења радова, дође до повећања цена елемената на основу којих је формирана уговорена цена за више од 10%, Извођач има право на разлику у цени која ће се обрачунати коришћењем доле наведеној формули. 
Разлика у цени ће се обрачунавати само ако дође до повећања цена за више од 10%, и то само за износ који прелази 10%, и уколико до наведеног повећања цена није дошло по истеку времена за завршетак радова.
Обрачун разлике у цени вршиће се према формули:
Рц=КрцхВ
Рц - разлика у цени;
В – вредност радова по ценама из базног месеца-месец када је закључен уговор;
Крц – коефицијент разлике у цени који се израчунава применом следеће формуле:
Крц=Пм х М/Мо + Пр х Р/Ро +Пе х Е/Ео – 1,10 (>/<0,00)
Пм – 0,55 – коефицијент учешћа материјала у укупној понуђеној цени;
М – индекс цена произвођача индустријских производа за домаће тржиште, елементи и материјал за уграђивање у грађевинарству за месец обрачуна, у складу са званичним извештајима Републичког завода за статистику;
Мо – индекс цена произвођача индустријских производа за домаће тржиште, елементи и материјал за уграђивање у грађевинарству за базни месец, у складу са званичним извештајем Републичког завода за статистику;
Пр=0,35 – коефицијент учешћа рада у укупној понуђеној цени;
Р – индекс промена зарада за ставку – Просечне месечне зараде по областима делатности – Изградња осталих грађевина за месец обрачуна, у складу са званичним извештајима Републичког завода за статистику.
Ро - индекс промена зарада за ставку - Просечне месечне зараде по областима делатности Изградња осталих грађевина за базни месец, у складу са званичним извештајима Републичког завода за статистику.
Пе=0,10- коефицијент учешћа енергената у укупно понуђеној цени;
Е- индекс цена произвођача индустријскох производа за домаће тржиште, Течна горива и мазива за месец обрачуна, у складу са званичним извештајима Републичког завода за статистику;
Ео - индекс цена произвођача индустријскох производа за домаће тржиште, Течна горива и мазива за базни месец, у складу са званичним извештајима Републичког завода за статистику.
На износ примљеног аванса (у случају да Извођач радова захтева аванс) не врши се обрачун разлике у цени. 
Количина опреме и радова за уређење 8 рени бунара  дата у Спецификацији је оквирна тј. иницијално процењена, док ће се стварна количина радова реализовати по јединичним ценама из Обрасца структуре понуђене цене и стварним потребама Наручиоца утврђених на основу израђене техничке документације, које ће бити дефинисане у појединачним уговорима/наруџбеницама, а највише до укупне вредности уговорене оквирним споразумом. 
Извођач радова је дужан да радове изведе по ценама наведеним у Понуди, при чему укупна вредност пројектованих, односно изведених радова по појединачном бунару не може бити већа од вредности наведене у Понуди.

Члан 3.
Извођач радова се обавезује да изради техничку документацију сукцесивно, појединачно по бунарима, за сваки бунар у року од 5 месеци од дана издавања наруџбенице. 
У рок из претходног става не улази време чекања на добијање услова, евентуалних примедби и сагласности, мишљења, дозвола и одобрења надлежних ималаца јавних овлашћења, МУП, вршиоца техничке контроле и Наручиоца. 
Извођач радова се обавезује да након израде идејног решења, а пре прибављања сагласности надлежних органа, исто достави Наручиоцу ради добијања сагласности, односно верификације идејног решења у смислу да ли је сачињено у складу са пројектним задатком. Наручилац је дужан да писаним путем обавести Извођача радова о извршеној провери идејног решења тј. Да достави евентуалне примедбе или да се са њим сагласи. 
Извођач радова се обавезује да радове изведе сукцесивно.
Рок за извођење радова из појединачног уговора/наруџбенице биће одређен у уговору примерено обиму радова које је потребно извести, а по договору између Извођача радова, стручног надзора и Наручиоца. Рок за извођење радова по појединачном уговору/наруџбеници тече од дана увођења Извођача радова у посао. Наручилац ће након закључења уговора, заједно са Извођачем радова и Стручним надзором утврдити тачан дан почетка извођења радова. 
Дан почетка извођења радова констатује се уписивањем у грађевински дневник, а након испуњења обавеза из члана 12. став 1. алинеја 1, члана 19. став 1. и члана 19а (у случају да Извођач радова захтева аванс) и члана 20. Овог оквирног споразума. 
Рок из става 4. овог члана се може продужити уз писану сагласност Наручиоца у складу са чланом 13. Оквирног споразума. 
Наручилац ће уговоре за извођење радова закључивати у складу са стварним потребама, односно стварним количинама утврђеним на основу израђене техничке документације. 
Радови се могу изводити сваког дана у оквиру уговореног периода за извођење радова по појединачном уговору/наруџбеници. 

Члан 4.
Комисија за пријем услуге, образована од стране Наручиоца, извршиће пријем услуге израде техничке документације, о чему ће бити сачињени Записници о пријему услуге, који ће бити потписан од стране чланова Комисије за пријем услуге и овлашћеног представника Извођача радова. 
У записнику о пријему услуге се констатује да је услуга пружена у складу са пројектним задатком и наруџбеницом (да је идејно решење сачињено у складу са пројектним задатком и да су прибављене све дозволе и сагласности). 
Потписан Записник о пријему услуге представља основ за издавање фактуре. 
Извођач је у обавези да најкасније 3 (три) дана пре завршетка свих радова, писаним путем обавести Наручиоца о року завршетка радова и спремности за примопредају истих. 
Комисија за пријем радова, образована за сваки појединачни уговор/наруџбеницу од стране Наручиоца, извршиће пријем радова о чему ће бити сачињен Записник о пријему радова, који ће бити потписан од стране чланова Комисије за пријем радова, стручног надзора и овлашћеног представника Извођача радова. 
У записнику о пријему радова се констатује да су сви радови изведени у складу са пројектом и уговором, као и да су пружене све пратеће услуге, односно да је достављен пројекат изведеног стања. 
У случају да радови нису изведени у складу са Уговором, Комисија за пријем радова и Стручни надзор неће извршити пријем радова, већ ће сачинити рекламациони записник који потписују чланови Комисије за пријем радова и овлашћено лице стручног надзора и у истом ће бити наведена сва одступања изведених радова у односу на уговорене, као и рок за отклањање недостатака. 
У случају из претходног става, након отклањања свих недостатака биће извршен пријем радова, односно чланови Комисије за пријем радова, одговорни извођач радова и овлашћено лице стручног надзора, потписаће Записник о пријему радова. 

Члан 5.
Овај оквирни споразум се закључује на период од најдуже 4 (четири) године или до реализације средстава, а ступа на снагу даном обостраног потписивања. 
Наручилац ће по потреби закључивати појединачне уговоре и/или издавати наруџбенице из оквирног споразума. 
Рок важења појединачних уговора и/или издатих наруџбеница је до испуњења свих уговорених обавеза из уговора, односно наруџбенице. 

Члан 6.
Након закључења оквирног споразума, када настане потреба Наручиоца за предметом набавке, Наручилац ће упутити текст појединачног уговора/наруџбенице у циљу закључења уговора о јавној набавци и/или издати наруџбенице, са техничком спецификацијом стварних потреба. 
Извођач радова је дужан да достави потписан и оверен уговор у року од максимално 5 (пет) дана од дана пријема уговора.
Уколико Извођач радова у наведеном року не достави потписан и оверен уговор о јавној набавци, сматраће се да је одбио за закључи уговор, након чега ће Наручилац активирати средство обезбеђења за извршење уговорених обавеза по основу оквирног споразума.

Члан 7.
Наручилац се обавезује да обезбеди: 
- имовинско – правни основ за парцелу и постојеће објекте који су предмет пројекта; 
- након провере достављених доказа о испуњењу услова, именује Главног пројектанта, на предлог Извођача радова; 
- сноси трошкове и по добијању потребне документације од пројектанта, спроведе потребне активности за добијање потребних услова / сагласности / одобрења / мишљења / дозвола од надлежних институција (МУП и имаоци јавних овлашћења); 
- у најкраћем року писаним путем обавести Извођача радова уколико постоје примедбе на израђену документацију. 

Члан 8.
Наручилац је обавезан да: 
- да примедбе у погледу начина извођења радова, употребљеног материјала или тока извођења радови без одлагања саопшти Стручном надзору у писаној форми; 
- у току извођења радова благовремено решава захтеве Извођача радова за које је Извођач радова овлашћен одредбама овог оквирног споразума; 
- да прими изведене радове у складу са одредбама овог оквирног споразума; 
- уведе Извођача радова у посао и обезбеди му несметан прилаз градилишту; 
- одреди чланове комисије за пријем услуге и пријем радова по сваком појединачном уговору/наруџбеници и изврши коначни обрачун изведених радова. 

Члан 9.
Извођач радова је дужан да радове изведе на стручан и квалитетан начин, у складу са правилима струке. 
Извођач радова је дужан да има одговарајући број стручне радне снаге и материјал за благовремено извршење уговорених радова и да током извођења радова спроводи мере техничке заштите. 
За сваку штету која се буде десила при извођењу радова, а иста је настала кривицом радника Извођача радова, исти је дужан да насталу штету отклони одмах о свом трошку. 
Утврђивање висине штете, одговорности и узрока настанка штете, уговорне стране ће извршити заједнички. 

Члан 10.
Извођач радова је дужан да услугу пружи и радове изводи преко лица за која је доставио доказе о испуњености критеријума за избор. 
Извођач радова се обавезује да између лица за које је доставио лиценце решењем одреди одговорно лице и да то решење достави Наручиоцу у року од 3 (три) дана од дана закључења оквирног споразума. 
За сваку промену одговорног лица или лица из става 2. овог члана, Извођач радова је обавезан да тражи писану сагласност Наручиоца. 
У случају из претходног става, свако ново ангажовано лице мора да испуњава услове прописане Законом о планирању и изградњи и да испуњава критеријуме захтеване конкурсном документацијом. 

Члан 11.
Извођач радова се обавезује да израду техничке документације изврши професионално и у складу са правилима струке, уз сагласност Наручиоца, и то да:
· благовремено, у писаној форми, достави Наручиоцу предлог за именовање Главног пројектанта, као и Решење о одређивању одговорних извршиоца, у складу са чланом 10. оквирног споразума; 
· у року од 7 дана од почетка рока извршења посла сачини у писаној форми и достави Наручиоцу предлог динамичког плана; 
· током реализације оквирног споразума, учествује на редовним састанцима са представницима Наручиоца и вршиoца техничке контроле; 
· у току рока за извршење уговорених послова изради и достави Наручиоцу и вршиоцу техничке контроле по један примерак техничке документације са свим деловима и елаборатима, у складу са важећом регулативом, у електронској, а по потреби и аналогној форми, као и да, по добијању евентуалних примедби Наручиоца, вршиоца техничке контроле и надлежних институција на израђену документацију, предату документацију преузме, све примедбе отклони у року који одреди Наручилац, те да исправљену документацију врати. Сматраће се да је Извођач радова испунио своје обавезе описане у овој алинеји искључиво истовремена предаја свих делова документације за ниво пројекта који је у току. 

Члан 12.
Извођач радова је дужан да: 
· решењем одреди одговорног извођача и друга лица, који имају одговарајућу стручну спрему и лиценцу за извођење радова и о томе писаним путем обавести Наручиоца, односно исто достави Наручиоцу; 
· пре увођења у посао достави динамички план за извођење радова; 
· изводи радове према пројекту у складу са прописаним стандардима, техничким нормативима и нормама квалитета које важе за поједине врсте радова; 
· организује градилиште на начин којим ће се обезбедити сигурна комуникација кроз објекат и заштита околине за све време трајања радова, 
· обезбеђује сигурност објекта, лица која се налазе на градилишту и околине (обезбеди противпожарну заштиту за време извођења радова); 
· води грађевински дневник у два примерка и обезбеђује књигу инспекције и грађевинску књигу, а које по завршетку радова са оригиналним примерком грађевинског дневника предаje Наручиоцу; 
· обезбеђује објекат у случају прекида радова; 
· обезбеди на градилишту градилишну документацију радова; 
· Наручиоцу и Стручном надзору омогући у свако доба несметано вршење надзора с правом приступа у простор за ускладиштење материјала, као и контролу унетих података у дневник и књиге из алинеје 6. овог става; 
· о свом трошку отклони све евентуалне штете које учини за време извођења радова не придржавајући се обавеза из алинеја 4, 5. и 6. овог става; 
· обезбеди заштиту и одржавање изведених радова до предаје Наручиоцу; 
· поступа по основаним писаним примедбама Наручиоца и Стручног надзора на квалитет изведених радова и уграђеног материјала, те да по тим примедбама, о свом трошку, отклони недостатке или пропусте; 
· преда Наручиоцу технички и функционално исправан објекат на коме се изводе радови; 
· пре почетка радова потпише Споразум о безбедности и заштити на раду; 
· достави пројекат изведеног стања у три истоветна оверена примерка у папиру и један примерак у електронском облику (у dwg формату). 

Члан 13.
Извођач радова је дужан да омогући вршење Стручног надзора на објекту и присуство координатора за безбедност и здравље на раду у фази извођења радова. 
Извођач радова је дужан да упути Наручиоцу, преко Стручног надзора писани захтев за евентуално продужење рока за извођење радова, најкасније 20 (двадесет) дана пре истека уговореног рока. Стручни надзор уз захтев Извођача радова, доставља детаљно образложење и мишљење о продужењу рока за извођење радова, у сагласности са одредбама овог Уговора. 
Извођач има право на продужење уговореног рока у следећим случајевима:  ако наступе природни догађаји који имају карактер елементарне непогоде званично проглашене од стране територијално надлежног државног органа; услед изузетно неповољних атмосферских и климатских услова који утичу на прописани редослед и технологију извођења радова; ако наступе ванредни догађаји везани за одбрану земље; због кашњења радова проузрокованих неиспуњењем уговорних обавеза Наручиоца као и осталих учесника на послу, које ангажује Наручилац; због прекида рада изазваног актом надлежног органа, за који није одговоран Извођач;

Члан 14.
Наручилац се обавезује да плаћање за услугу израде пројектно-техничке документације изврши, на следећи начин и то након израде :
- Пројекта примењених инжењерско-геолошких истраживања, по бунару у законском року измирења у складу са Законом о електронском фактурисању, а на основу потписаног Записника о пријему услуге. 
- Елабората о инжењерско-геолошким условима утискивања нових дренова, по бунару у законском року измирења у складу са Законом о електронском фактурисању, а на основу потписаног Записника о пријему услуге.
 - Идејног решења реконструкције, по бунару у законском року измирења у складу са Законом о електронском фактурисању, а на основу потписаног Записника о пријему услуге.
- Идејног пројекта реконструкције, по бунару у законском року измирења у складу са Законом о електронском фактурисању, а на основу потписаног Записника о пријему услуге.
- Пројекта за извођење реконструкције и плана превентивних мера, по бунару у законском року измирења у складу са Законом о електронском фактурисању, а на основу потписаног Записника о пријему услуге.

Извођач радова је дужан да фактуре издаје у складу са Законом о електронском фактурисању, а након достављеног средстава обезбеђења за испуњење уговорених обавеза из оквирног споразума


Члан 15.
Наручилац се обавезује да за изведене радове изврши плаћање на следећи начин: 
(уколико Извођач радова тражи аванс) 
· [bookmark: _Hlk164166822]авансном уплатом, у износу аванса од _____% (максимум 20%) од уговорене вредности појединачног уговора/наруџбенице без ПДВ-а, у законском року измирења у складу са Законом о електронском фактурисању, а на основу достављеног средства обезбеђења за повраћај аванса, средства обезбеђења за испуњење уговорених обавеза из оквирног споразума и полиса осигурања. 
Примљени износ на име аванса Извођач радова је дужан правдати тако што ће сваку испостављену привремену ситуацију умањити најмање сразмерно проценту примљеног аванса. Извођач радова је у обавези да цео износ примљеног аванса оправда привременим ситуацијама. 
· Наредно плаћање, по одбитку аванса, у законском року измирења у складу са Законом о електронском фактурисању. Укупна вредност привремених ситуација не може бити већа од 90% укупно уговорене вредности радова. 
· остатак у законском року измирења у складу са Законом о електронском фактурисању, а на основу потписаног Записника о пријему радова и достављених средстава обезбеђења за отклањање недостатака у гарантном року и то за изведене радове и хидроизолацију. Окончана ситуација се испоставља по извршеном пријему радова (потписан Записник о пријему радова) и коначном обрачуну изведених радова. 
Привредни субјект је дужан да фактуре издаје у складу са Законом о електронском фактурисању. 
Извођач радова се обавезује да средства уплаћена на име аванса користи строго наменски, искључиво ради набавке материјала и опреме, потребних за извођење уговорених радова. Аванс се правда тако што се свака испостављена привремена ситуација умањује најмање сразмерно проценту примљеног аванса. Извођач радова је у обавези да цео износ примљеног аванса оправда привременим ситуацијама. 
(уколико Извођач радова не тражи аванс) 
· у законском року измирења у складу са Законом о електронском фактурисању, а на основу достављеног средства обезбеђења за испуњење уговорених обавеза из оквирног споразума и полиса осигурања. Укупна вредност привремених ситуација не може бити већа од 90% укупно уговорене вредности радова. 
· Остатак у законском року измирења у складу са Законом о електронском фактурисању, а на основу потписаног Записника о пријему радова и достављених средства обезбеђења за отклањање недостатака у гарантном року и то за изведене радове и хидроизолацију. Окончана ситуација се испоставља по извршеном пријему радова (потписан Записник о пријему радова) и коначном обрачуну изведених радова. 
Извођач радова је дужан да фактуре издаје у складу са Законом о електронском фактурисању.

Члан 16.
[bookmark: _Hlk164167044]Гарантни рок: 
· на изведене радове износи ________ (минимум 24 месеца) месеца за изведене радове односно за хидроизолацију _________ (минимум 60 месеци) месеци, рачунајући од дана потписивања Записника о пријему радова.
· ако је за поједине од уговорених радова позитивним прописом одређен дужи гарантни рок од рока из алинеје 1. овог члана, за те радове важи гарантни рок одређен тим прописом. 
· За уграђену опрему и уређаје важи гарантни рок у складу са условима произвођача, од дана примопредаје. 
Извођач је обавезан да до краја гарантног рока отклања све недостатке, укључујући недостатке и кварове на уграђеној опреми и уређајима. На дан примопредаје, Извођач записнички предаје Наручиоцу, односно Кориснику,  све гарантне листове за уграђену опрему.
Рок одзива по пријави квара и техничких недостатака у гарантном року је максимум 2 (два) дана од дана пријаве квара (e-mail). 
Рок за отклањање квара и техничких недостатака у гарантном року је примерен обиму квара и/или техничког недостатка који је потребно отклонити, а који ће бити одређен у рекламационом записнику и исти тече од дана одзива по пријави квара. 

[bookmark: _Hlk164167113]Члан 17.
[bookmark: _Hlk164167145]Привремене ситуације и окончану ситуацију Извођач радова испоставља на основу изведених количина уговорених радова и уговорених цена. 
Извођач радова на основу потписаног Записника о пријему радова и коначног обрачуна изведених радова испоставља окончану ситуацију. 
Уз привремене ситуације и окончану ситуацију, Извођач радова је обавезан да достави Наручиоцу, преко Стручног надзора: 
1. фотокопије страница грађевинског дневника за период за који се испоставља ситуација, оверене од стране одговорног извођача радова и лица које врши стручни надзор; 
2. фотокопије страница грађевинске књиге, са тачним подацима о количинама стварно изведених радова у периоду за који се испоставља ситуација, оверене од стране лица које врши стручни надзор; 
3. комплет атеста о уграђеним материјалима и опреми и друге захтеване доказе који су од значаја за доказивање траженог квалитета изведених радова. 
Уколико Извођач радова не достави привремену или окончану ситуацију са свим прилозима из овог члана, Наручилац неће извршити плаћање позиција за које није достављена комплетна документација. 
Привремене ситуације и окончану ситуацију Извођач радова доставља Стручном надзору на контролу и оверу. Након извршене контроле и овере, ситуацију са комплетном документацијом из овог члана, Стручни надзор, у року од 7 (седам) дана од дана пријема, доставља Наручиоцу на оверу и плаћање. 
Уколико Наручилац делимично оспори испостављену ситуацију, исту ће преко стручног надзора вратити Извођачу као неисправну.

Члан 18.
[bookmark: _Hlk164167163]Извођач је носилац права и обавеза израде предметне техничке документације и извођења радова. 
Уколико Извођач наступа као група понуђача, сви чланови групе солидарно су одговорни за извршење уговора о јавној набавци.
У случају да Извођач радова ангажује подизвођача: 
Извођач радова у потпуности одговара Наручиоцу за извршење обавеза из овог оквирног споразума и у случају поверавања појединих обавеза подизвођачу:
 "________________________________________" из ________________________________, улица _______________________________________ број ___, ПИБ___________________, МБ________________________,
 "________________________________________" из __________________________________, улица _______________________________________ број ___, ПИБ___________________, МБ________________________, 
Извођач радова ће наведеног/е подизвођача/е ангажовати за извршење следећих обавеза: ______________________________________________________________________________ (по предмету или у количини), у вредности од ______________ или проценту од _____%,
______________________________________________________________________________ (по предмету или у количини), у вредности од ______________ или проценту од _____%. 
Подизвођач захтева/не захтева да му Наручилац непосредно плаћа доспела потраживања за део оквирног споразума који је он извршио. 

Члан 19.
Средство финансијског обезбеђења за испуњење обавеза из оквирног споразума (за појединачне уговоре /наруџбенице): 
Извођач радова је у обавези да у року од 15 (петнаест) дана од дана закључења оквирног споразума, достави једну безусловну, на први позив плативу банкарску гаранцију на износ од 10% од уговорене вредности оквирног споразума без обрачунатог ПДВ-а, као гаранцију за испуњење обавеза (за све појединачне уговоре/наруџбенице). 
Банкарска гаранција мора бити насловљена на Градску управу града Београда, Секретаријат за инвестиције, као корисника исте. 
Рок важења банкарске гаранције мора бити најмање 30 (тридесет) дана дужи од дана важења оквирног споразума. Уколико се у периоду важења оквирног споразума приступи закључењу појединачног уговора/издавању наруџбенице чији је рок важења дужи од рока важења оквирног споразума, Извођач радова је дужан да максимум 15 (петнаест) дана пре истека важења предметног средства обезбеђења, исто продужи у складу са најдужим роком важења појединачног уговора или наруџбенице. 
У случају да Извођач радова у складу са закљученим оквирним споразумом одбије да закључи појединачни уговор/наруџбенице, не достави средство обезбеђења за отклањање недостатака у гарантном року и/или полисе осигурања из члана 20. оквирног споразума, не изврши своје уговорене обавезе у свему у складу са закљученим уговором или издатом наруџбеницом, изврши их делимично или касни са извршењем уговорених обавеза, Наручилац ће активирати банкарску гаранцију. 
По извршењу уговорених обавеза, банкарска гаранција за испуњење уговорених обавеза ће бити враћена, на захтев Извођача радова. 
Средство финансијског обезбеђења за отклањање недостатака у гарантном року (за појединачне уговоре/наруџбенице): 
Извођач радова се обавезује да у тренутку потписивања првог Записникa о пријему радова, достави једну безусловну, на први позив плативу банкарску гаранцију као средство обезбеђења за отклањање недостатака у гарантном року (Извођач радова доставља једну банкарску гаранцију без обзира на број закључених уговора), на износ од 10% од уговорене вредности оквирног споразума без обрачунатог ПДВ-а. 
Банкарска гаранција мора бити насловљена на Градску управу града Београда, Секретаријат за инвестиције, као корисника исте. 
Рок важења банкарске гаранције мора бити 5 дана дужи од уговореног гарантног рока који је утврђен на основу последњег потписаног Записникa о пријему радова. 
Наручилац ће банкарску гаранцију за отклањање недостатака у гарантном року уновчити у случају да Извођач радова не изврши обавезу отклањања недостатака у гарантном року. 
По истеку уговореног гарантног рока, средство обезбеђења за отклањање недостатака у гарантном року ће бити враћено, на захтев Извођача радова. 

Члан 19а. `
Средство финансијског обезбеђења за повраћај аванса: 
Уколико Извођач радова захтева аванс, обавезује се да у року од 15 (петнаест) дана од дана закључења појединачног уговора/наруџбенице достави безусловну, на први позив плативу банкарску гаранцију, као гаранцију за повраћај аванса, у висини плаћеног аванса са ПДВ-ом, са роком важења најмање до правдања аванса. 
Банкарска гаранција мора бити насловљена на Град Београд, Градску управу града Београда, Секретаријат за инвестиције, као корисника исте. 
Наручилац ће банкарску гаранцију за повраћај аванса уновчити у случају да Извођач радова не изврши своје уговорене обавезе или их изврши делимично, у вредности плаћеног аванса. 
По извршењу уговорених обавеза Извођача радова, средство обезбеђења за повраћај аванса ће бити враћено, на захтев Извођача радова. 

Члан 20.
Извођач радова је дужан да у року од 15 (петнаест) дана од дана закључења првог појединачног уговора/наруџбенице, а пре увођења у посао извођења радова, Наручиоцу достави: 
· полису осигурања за објекте у изградњи која мора да обухвати осигурање радова и опреме од уобичајених ризика до укупне вредности уговорене оквирним споразумом. Полиса осигурања мора гласити на предмет оквирног споразума, са релативним учешћем по сваком штетном догађају (франшизом) у износу не већем од 10%. Наручилац мора бити назначен као осигураник по овој полиси; 
· полису осигурања од одговорности према трећим лицима и стварима која мора гласити на осигурану суму од најмање 50% од уговорене вредности оквирним споразумом. Полиса осигурања мора гласити на предмет оквирног споразума, са релативним учешћем по сваком штетном догађају (франшизом) у износу не већем од 10%; 
· [bookmark: _Hlk125457180]полису осигурања од професионалне одговорности, у складу са Правилником о условима осигурања од професионалне одговорности. Извођач се обавезује да све време обављања уговорених послова буде осигуран од професионалне одговорности.
Рок важења полиса осигурања мора бити најмање 30 (тридесет) дана дужи од дана важења оквирног споразума. Уколико се у периоду важења оквирног споразума приступи закључењу појединачног уговора/наруџбенице чији је рок важења дужи од рока важења оквирног споразума, Извођач радова је дужан да максимум 15 (петнаест) дана пре истека полисе/а, исту/е продужи у складу са најдужим роком важења појединачног уговора//наруџбенице. 
Уколико Извођач радова не достави полисе осигурања пре увођења у посао, Наручилац може да активира и наплати средство обезбеђења за испуњење обавеза из оквирног споразума и једнострано раскине уговор. 
У случају продужења рока за извођење радова, Извођач радова је у обавези да у року од 15 дана од дана закључења анекса уговора о продужењу рока извођења радова, достави полисе из става 1. овог члана, са новим периодом, под истим условима као код закључења уговора о извођењу радова, чија је важност најмање 30 дана дужа од новоутврђеног рока за комплетно извршење посла. Уколико Извођач радова не достави продужене полисе осигурања у наведеном року, Наручилац има право да активира средство обезбеђења за испуњење уговорених обавеза и наплати је у пуном износу и једнострано раскине уговор. 
Наручилац, до достављања продужених полиса осигурања, неће оверити достављене привремене ситуације и исте ће, неоверене, вратити Извођачу радовау року од 8 дана од дана пријема привремене ситуације. 

Члан 21.
[bookmark: _Hlk164167252][bookmark: _Hlk164167359]Уколико Извођач радова касни са извршењем обавеза у року из члана 3. ст. 1. и 4. изузев у случају из члана 3. став 6. овог оквирног споразума, као и у роковима из члана 4. став 7. и члана 16. ст. 3. и 4. овог оквирног споразума, обавезан је да на име уговорене казне плати Наручиоцу 0,2% дневно од укупне уговорене вредности без ПДВ-а за сваки дан закашњења, а највише до 10% укупне вредности изведених радова без ПДВ-а. 
[bookmark: _Hlk164167386]Наручилац ће износ обрачунате уговорене казне наплатити активирањем достављене банкарске гаранције за испуњење уговорених обавеза до висине обрачунате уговорене казне.
Уколико из неоправданих разлога Извођач радова прекине са извођењем радова или одустане од даљег рада, Наручилац има право да раскине уговор, уз наплату средства обезбеђења за испуњење обавеза из оквирног споразума у целости, као и да захтева од Извођача радова накнаду штете, до износа стварне штете. 

Члан 22.
За све што није регулисано овим оквирним споразумом примењиваће се одредбе Закона о облигационим односима као и други важећи прописи који регулишу ову материју. 

Члан 23.
Све евентуалне спорове уговорне стране ће решавати споразумно, у супротном надлежан је суд у Београду. 

Члан 24.
Овај оквирни споразум је сачињен у 6 (шест) истоветна примерка од којих Наручилац задржава  4 (четири) примерка, а Извођач 2 (два) примерка.



    ЗА ИЗВОЂАЧА                                                                                                               ЗА НАРУЧИОЦА

    ________________                                                                                                      _________________
                		                                                                                                        Лука Петровић

Напомена: 
Овај модел оквирног споразума представља садржину оквирног споразума који ће бити закључен са изабраним понуђачем.


